MLDataScientist/Wikipedia-uzbek-2024-05-01 huggingface dataset:
Harz pishlogʻi

Harz pishlogʻi (baʼzan Harz pishloq,  — yogʻi olingan qatiqdan tayyorlanadigan nemis pishlogi.

Avstriyada bu turdagi pishloq „quargel“ (Quargel) deb ham ataladi. Ushbu pishloqlarning asl vatani Germaniyaning Harz mintaqasidir.

Tayyorlanishi 
Harz pishlogʻi qatiqdan tayyorlanuvchi pishloqlar toifasiga kiradi va yogʻsiz tvorogdan tayyorlanadi. Pishloqdagi yogʻ miqdori 1 % dan oshmaydi. Tayyor pishloq boshlari odatda kichik oʻlchamli va yumaloq shaklda boʻladi.

Harz pishloqlari tayyorlanish arafasida uning yuzasiga ataylab suriladigan mikroorganizmlar yordamida tayyor boʻladi. Pishloq tashqidan ichkariga tomon yatilib boradi. Qoʻshimcha taʼm berish maqsadida zira xushboʻy qoʻshimcha sifatida ishlatiladi.

Turlari 
Harz pishlogʻining ikki turi mavjud:

 Shimmel-Xarzer, uning yuzasi oq mogʻor bilan qoplangan
 Rotschmire-harzer, uning yuzasi toʻq sariq-jigarrang tusli qobiq bilan qoplangan.

Taʼmi 
Rotschmire Harzerning taʼmi anchagina oʻtkir. Ikkala navning taʼmi pishilish darajasiga, shuningdek, pishloq isteʼmol qilinayotganda uning haroratiga ham bogʻliq. Yetarli darajada yetuk va yuqori harorat pishloqdan oʻtkir, oʻziga xos hid chiqaradi. Harz pishlogʻining yetilish davri bir necha kundan bir necha haftagacha davom etadi. Yosh pishloqlarda boshning katta qismi, yaʼni asosi pishloq tayyorlangan kam yogʻli tvorogni eslatuvchi oq oʻzakdan iborat boʻladi. Yetilgan pishloqlar qahrabo tusda yoki sargʻish oltin rangda boʻlib, shaffof va yopishqoqdir. Harz pishloqi kaloriyasi pastligi uchun har xil turdagi parhezlarga juda mos keladi. U boshqa pishloqlardan juda yogʻsizligi va ayni paytda oqsillarga boyligi bilan ajralib turadi. Pishloq choʻchqa yogʻi yoki xantal surtilgan non va konservalangan bodringlar bilan dasturxonga tortiladi.

Saqlash muddati 
Harz pishloqlarining saqlash muddati naviga qarab turli xil boʻladi: yosh pishloqlar 5-6 hafta, yetuk pishloqlar 1-2 haftagacha saqlanishi mumkin.

Yana qarang 

 Moviy pishloqlar

Manbalar

Adabiyotlar 

 Markina L. G. HARZER KÄSE GARTsSKIY SIR // Kultura Germanii: lingvostranovedcheskiy slovar / pod obщey redaksiey prof. N. V. Muravlyovoy. — M.: AST, 2006. — S. 399. — 1181 s. — 3000 ekz. — ISBN 5-17-038383-5.
 Erhard Gorys. Harzer Käse // Das neue Küchenlexikon. Von Aachener Printen bis Zwischenrippenstück. — München: Deutscher Taschenbuch Verlag, 1997. — S. 202. — 599 S. — ISBN 3-423-36008-9.
 Charles Sinclair. Harzerkäse // Dictionary of Food: International Food and Cooking Terms from A to Z. — Second Edition. — London: A & C Black, 2004. — P. 272. — 632 p. — ISBN 978-1-4081-0218-3.
 nemis pishloqlari
Harz
Ayapbergen Musayev

Musayev Ayapbergen (1880-yil, Rossiya hukumati Sarkoʻl ovuli  (ayni vaqtda Oʻzbekiston Respublikasi tarkibiga kirgan Qoraqalpogʻiston Respublikasining Moʻynoq tumani) — 1936-yil Moʻynoq tumani Kalinin nomli kolxozda) — qoraqalpoq sovet shoiri. Qoraqalpogʻiston ASSR Xalq shoiri.

Qoraqalpoq sovet adabiyoti kashshoflaridan biri sanaladi.

Tarjimai hol 
Musayev Ayapbergen qishloq madrasasida tahsil oladi, oʻzi qunt bilan adabiyotga havas qoʻyadi. U Navoiy, Mahtumquli she’riyatiga, “Oshiq Gʻarib”, «Yusuf va Zulayho”, “Goʻroʻgʻli, “Shohnoma” dostonlarini mukammal oʻrgangan va oʻz zamonasining eng yaxshi kitobxonlaridan biri boʻlgan.

Ijodiy faoliyati 
U inqilobdan oldingi she’rlarida ijtimoiy nohaqsizlikka qarshi chiqdi, jamiyat illatlarini ustidan kinoya bilan kuladi , ojiz ayollarni himoyasiga oladi. Odatda she’rlari ogʻzaki va qoʻlyozma shaklida tarqatilgan. A.Musayevnig ijod pallasining gullab-yashnashi Qoraqalpogʻistonda Sovet hokimiyati oʻrnatilgandan keyin yuz berdi. 1930-yildan qoraqalpoq sovet she’riyatining tashabbuskori boʻladi.

Ayapbergen kolxoz faoli sifatida yangi hayot sari odimladi. U “Lenin” she’rini (“Haqiqat” gazetasi, 1932-yil)da nashr etib, qoraqalpoq she’riyatida birinchi yoʻlboshchi timsolini yaratadi.

Shoir Musayevni toʻliq toʻplangan asarlari 1941-yil vafotidan keyin nashr etiladi.

Uning she’riyatida milliy madaniyat va sharqona uslub oʻzaro uygʻunlashgan. Improvizator shoir sifatida u she’rlarini “Gʻarib”, gohida “Mulla” taxallusi bilan zahmatkashlarga tarqatilgan. Shoirning bir qancha she’rlari, shuningdek, xotirada oʻchmas iz qoldirgan koʻpgina xalq qoʻshiqlari 1930-yillarda shoirning xalq ogʻzaki ijodiga murojaat etib oʻzi tomonidan yozilgan bu she’riy qoʻshiqlar Musayev yashab, ijod qilib, umrining soʻnggi kunlarida yozib olingan edi.

Xalq shoiri Musayevning bir qancha she’rlari oʻzbek va rus tillariga tarjima qilingan.

Tanlangan nashrlar 

 Толық, жыйнақ, Торткул, 1941;
 Таңгламалы қосықлар, Нокис, 1956;
 Шғармалары, Нөкис, 1960.

Adabiyotlar 

 Buyuk Sovet Entsiklopediyasi. - M.: Sovet Entsiklopediyasi. 1969-1978-yillar.
 Katta ensiklopedik lug'at. 2000.
 Ensiklopedik lug'at. 2009-yil.

Qoraqalpogʻistonda vafot etganlar
Oʻzbekistonlik shoirlar
1936-yilda vafot etganlar
1880-yilda tugʻilganlar
Gaperon

Gaperon ( — oq penitsillin qobiqli yarim yumshoq pishloq. Sigir sutidan Fransiyada tayyorlanadi. Auvergne mintaqasining oʻziga xos belgisi, tashrif qogʻozi hisoblanadi.

Tarixi 
Gaperon pishloqi 1200-yildan ortiq vaqtdan buyon ishlab chiqariladi. U dastlab ayrondan tayyorlangan boʻlib, keyinchalik qaynatilmagan sigir suti bilan almashtirilgan va pishloq boshlari ochiq havoda yetilgan. Pishloqlar qishloq oshxonalaridagi oʻchoq yaqiniga yoki omborxonalarga osib qoʻyilgan. Oila farovonligi va dehqon qizlarining sepining naqadar koʻpligi oshxonada osilgan pishloqlar soni bilan oʻlchangan.

Tayyorlanishi 
Gaperon pishlogʻi Auvergne mintaqasidagi bir nechta fermer xoʻjaliklarida qoʻlbola usulda ishlab chiqiladi. Pishloq sigirning qaynatilmagan xom sutidan tayyorlanadi. Pishloq masalligʻi tayyorlangach, unga pushti sarimsoq va qalampir qoʻshiladi. Pishloq 4 haftadan ikki oygacha boʻlgan muddatda yetiladi. Quritish kamarlarga osilgan holda amalga oshiriladi.

Tavsifi 
Pishloq boshlari diametri 8-9 santimetrli yassi shar yoki gumbaz shaklida boʻladi. Balandligi 6-9 santimetr va ogʻirligi 300 dan 500 grammgacha keladi. Boshi tabiiy oq mogʻorli, quruq va qattiq qobiq bilan qoplangan. Qobiq ostida sarimsoq va qalampir parchalariga ega zich, qayishqoq va elastik magʻiz mavjud. Uning rangi, mavsumga qarab, fil suyagi rangidan och sariq tusgacha oʻzgarishi mumkin. Pishloq magʻzi kam yogʻlidir.

Pishloq sarimsoq va qalampir taʼmlari bilan toʻyingan tutunli hidga va mazaga ega. Mahalliy taomlarga qoʻshimcha sifatida, shuningdek, alohida yegulik sifatida ham tanovul qilinadi. Yangi pishgan non va oʻtkir qizil sharoblar, xususan, Rona vodiysi sharoblari bilan yaxshi uygʻunlashadi.

Manbalar

Adabiyotlar 

 Masui K., Yamada T. Fransuzskie siri : illyustrirovannaya ensiklopediya = [French Cheeses] / Kazuko Masui, Tomoko Yamada; vstup. sl. J. Robyushon; per. s angl.: S. Sapronov; foto Y. Maruyama. — SPb. : Izd. dom „Neva“, 2003. — 240 s. — (A Dorling Kindersley Book). — ISBN 5-7654-2333-7.
 
sigir sutidan pishloq
Fransuz pishloqlari
Dogʻli kiyik

Dogʻli kiyik yoki gul kiyiklari (  ) - kiyiklar oilasiga (Cervidae) mansub sutemizuvchilar .

Tashqi koʻrinishi 

Dogʻli kiyiklarning tana uzunligi 160-180 sm.gacha boʻlib, boʻyi 95-112 sm, vazni 75-130 kg.gscha boʻladi. Yozda rangi qizgʻish oq bogʻli boʻlib, qishda u ochayadi.

Yashash doirasi

Ilgari Xitoyning shimoliy-sharqida, Tayvan orolida, Shimoliy Vetnamda, Koreyada va Yaponiyada juda keng tarqalgan. Dogʻli kiyiklari Primorya janubida yashaydi, 1930-yillarning boshlarida Rossiya va Kavkazning Evropa qismining oʻrta zonasiga olib kelingan.

Dogʻli kiyiklar oʻt oʻsimliklari, yongʻoqlar va mevalar, daraxtlar va butalarning barglari, qoʻziqorin bilan oziqlanadi, shuningdek qishda daraxtlar po'stlog'i va yosh novdalari bilan oziqlanadi. Dengiz qirgʻogʻida u suv oʻtlarini zavq bilan eydi, shuningdek, qirgʻoqdagi qisqichbaqasimonlar va sohilga chiqgan baliqlarni yeyishadi.

Nalchik yaqinidagi fermada bir nechta dogʻli kiyiklar sariq rododenron yeyib zaxarlandi. Kasal hayvonlarda harakatlarni muvozanati buzildi, faollik va tashvishlanishi keskin oshdi. Kiyik fermasi hududida bu oʻsimlik yoʻq qilinganidan soʻng, kiyiklarning zaharlanishi toʻxtadi.

Migratsi oktyabr oyida boʻlib oʻtadi. Urgʻochilar birinchi goʻdakni 2-3 yoshida olib kelishadi. Odatda bitta bola tugʻiladi, ba'zan ikkita.

Primorye, Oltoy, Kavkazda Nalchik yaqinida va Dog'istonda shoxlari uchun fermalarda yetishtiriladi. Odatda shoxlarning uzunligi 80 sm gacha boʻlib ogʻirligi 1260 g.ni tashkil etadi. Dogʻli kiyiklarning shoxlari aprel oyida toʻkiladi, iyun oyida yosh shoxlar ikki yoki uchtaga boʻlinadi, katta yoshdaga kiyiklar shoxlar boʻlinishi toʻrttadan oshmaydi.

Yovvoyi tabiatdagi dogʻli kiyiklarining soni 3000 boshdan kam.

Galereya

Adabiyotlar 

 
 Е. Фадеев. Пятнистый олень в СССР // журнал «Охота и охотничье хозяйство», № 5, 1984. стp.18-21

Manbalar 

 Rossiyaning umurtqali hayvonlari: Sika kiyiklari  
 https://web.archive.org/web/20071012045207/http://poimai.ru/zveri/article71.html

Havolalar 
Hayvonlar
1939-1941-yillarda Sovet-Germaniya kelishuvlari

1939-1941-yil sovet-Germaniya shartnomalari ― va ularning qoʻshimchalari:

 1939-yil 19-avgustda ― Germaniya-Sovet savdo shartnomasi
 Germaniya SSSRga 200 million nemis markasi miqdorida kredit berdi va bu kredit mashina vositalari va boshqa zavod uskunalar, shuningdek, harbiy texnika bilan taʼminlash majburiyatini oldi: SSSR xom ashyo va oziq-ovqat yetkazib berish bilan kredit toʻlash majburiyatini oldi. 1940-yil 11-fevral ― Germaniya va SSSR oʻrtasida savdoni kengaytirish boʻyicha iqtisodiy bitim. 1941-yil 10-yanvar — 1942-yil avgust qadar oʻzaro savdo yetkazib berish toʻgʻrisidagi bitim.
 Ushbu bitimlarga muvofiq Germaniya va SSSR oʻrtasidagi jiddiy iqtisodiy va harbiy-texnikaviy hamkorlik Buyuk Jahon urushi boshlanishigacha davom etgan
 1939-yil 23-avgust — Germaniya va Sovet Ittifoqi oʻrtasida hujum qilmaslik toʻgʻrisida (Molotov — Ribbentrop shartnomasi) etdi.
 Shartnoma SSSRning tashqi siyosatida fashistlarning Germaniya bilan yaqinlashishi uchun keskin qayta yoʻnaltirilganligini anglatardi. Shartnoma boʻyicha maxfiy protokol tomonlarning manfaatlari sohalarini ajratib qoʻydi. Germaniya SSSR manfaatlarini Latviya, Estoniya, Sharqiy Polsha, Finlandiya va Bessarabiyada tan oldi.
 Boltiqboʻyi va Bessarabiya (1) — 1939-yil 1-sentabrda  shartnoma tuzilganidan soʻng, Germaniya Polsha hududiga kirdi va Sharqiy Polsha hududida 1939-yil 17-sentabrda  SSSR Gʻarbiy Ukraina va Gʻarbiy Belarus (1939) va keyinchalik kiritilgan qizil armiya qoʻshildi. 1939-yilning oxirida SSSR Finlandiyaga hujum qilib, sovet-Finlandiya urushini boshlagan (1939-1940).
 1939-yil 28-sentabrda ― SSSR va Germaniya oʻrtasidagi doʻstlik va chegara
 U SSSR va Germaniya oʻrtasida taxminan „Kerzon liniyasi“ boʻylab tarqalib ketdi; Polsha davlatining yoʻq qilinishini taʼminladi.
 1941-yil 10-yanvar ― Igorka daryosidan Boltiq dengizigacha boʻlgan sovet-germaniya chegarasi toʻgʻrisidagi shartnoma; Litva, Latviya va Estoniya SSR dan nemislarni Germaniyaga koʻchirish toʻgʻrisidagi shartnoma, ushbu koʻchirish bilan bogʻliq oʻzaro mulkiy daʼvolarni hal qilish toʻgʻrisidagi shartnoma.

Yana qarang 

 Sovet-Germaniya munosabatlari

Havolalar 

 Felshtinskiy Yu.G. Oshkor etilishi shart. SSSR-Germaniya, 1939-1941. Hujjatlar va materiallar.  2007 Arxivnaya kopiya
 Amann, Rolf. Gitler va Stalin oʻrtasidagi shartnoma. Sovet tashqi siyosatining talqinlarini baholash, shu jumladan yangi savollar va yangi tadqiqotlar
 Sovet-Germaniya shartnomalari (fashistlarning Germaniya)
 alifbo tartibida shartnomalar
Buqa forumi Herkulesi

Buqa forumi Herkulesi — Rimning Buqa forumida oʻtkazilgan qazilma ishlarida topilgan Herkules haykali. Bronzadan yasalgan zarhal haykal. Qazilma ishlari Rim papasi Sixtus IV davrida amalga oshilrilgan. Qadimgi davrlarda balandligi 241 sm boʻlgan haykal Buqa forumida saqlanib qolgan Gʻolib Herkules ibodatxonasida turgan deb taxmin qilish mumkin. Nima boʻlgandayam, Pliniy Elder haykalning shunday saqlanganini „Tabiiy tarix“ kitobida eslab oʻtadi. Qahramonning oʻng qoʻlida tayoqcha, chapida — Hesperidesning uchta olmasi bor. Haykal Kapitoliyda namoyish etilgan va miloddan avvalgi II asrga tegishli. Unga eng oʻxshash haykal 1864-yilda Pompey teatri xarobalaridan topilgan Nemean sherining terisiga burkangan holdagi Herkulesning boshqa zarhal bronza haykalidir.

Yana qarang 

 Gerkules Farnese
 Antik bronzalar roʻyxati

Adabiyotlar 

 Haskell, Frensis va Nikolas Penni, 1981-yil. Taʼm va antiqa: Klassik haykalning jozibasi 1500-1900 (Yel universiteti nashriyoti) Mushuk. yoʻq. 45.
 Platner, Samuel Ball; Ashby, Thomas. Aedes_Herculis_Victoris (inglizcha). Qadimgi Rimning topografik lugʻati. Bill Thayer veb-sayti.
Hercules
 Qadimgi Yunonistonning Haykallari
 Yunon-Rim mifologiyasi haqidagi haykallar
 miloddan avvalgi II asr haykallari
Vatikan Muzeylari
Capitol muzeylari eksponatlari
 alfavit haykallari
yalang'och erkaklarni tasvirlaydigan haykallar
Umr oʻtar

„Umr oʻtar“ — oʻzbek qoʻshiqchisi Ortiq Otajonov ijro etgan qoʻshiq. Ashula musiqasini Omon Matjon sheʼriga 1980-yilda Otajonovning oʻzi bastalagan. „Umr oʻtar“ Otajonov repertuaridagi eng taniqli qoʻshiqlarning biri boʻlib, unga katta shuhrat olib kelgan. Bir necha qoʻshiqchi, jumladan Gʻulomjon Yoqubov „Umr oʻtar“ qoʻshig'i kaverini yozgan.

Otajonovning soʻzlariga koʻra, „Umr oʻtar“ qoʻshigʻi uchun asos boʻlgan sheʼrni ilk marotabada 1980- yoki 1981-yil Xorazmda qoʻshiqchi do'sti Otajon Xudoyshukurov boshqa kuy bilan ijro etganini eshitib qolgan. Soʻngra Toshkentda borib, shaxsan shoir Omon Matjon bilan uchrashib, sheʼr nusxasini olgan. Buning ortidan sheʼrni oldinroq yozgan kuyiga solgan. Otajonov qoʻshiqni ilk marotabada 1981-yildan 1982-yilga oʻtar kechasi televideniyeda ijro etgan. Otajovning oʻzi qoʻshiq tarixini quyidagicha xotirlagan:

Manbalar

Havolalar 

 
 

Ortiq Otajonov qoʻshiqlari
1980-yil qoʻshiqlari
Oʻzbek tilidagi qoʻshiqlar
Kaypirinya

Kaypirinya () — kashasa, laym, muz va shakar qamishidan tayyorlangan Braziliya alkogolli kokteyli. Kun boʻyi kokteyl sifatida tasniflanadi (). Xalqaro barmenlar assotsiatsiyasining (IBA) „Zamonaviy klassik“ toifasidagi () rasmiy kokteyllaridan biri.

Kashasa boʻlmasa, uni rom („caipirissima“) yoki aroq („kapivodka“ yoki „kapiroska“) bilan almashtirish mumkin. Bunday holda, kaypirinya daikiriga aylanadi. Kampari — kamparinya -dan foydalanish varianti ham mavjud.

Rio-de-Janeyroda kaypirinya hamma joyda sotiladi. Kopakabana-Leblon-Ipanema plyajlarida 15 real turadi. Portugaliyada ham bu kokteyl mashhur.

Kaypirinyaning laym oʻrniga boshqa mevalarni ishlatadigan turlari ham mavjud.

„Kaypirinya“ long-drinklarga tegishli, uni muz erishi davomida ichiladi.

Garchi Yevropada kaypirinyalar uchun faqat toʻq rangli qamish shakari kerak deb hisoblansa-da, Braziliyada ular deyarli har doim oddiy oq shakardan foydalanadilar (tabiiyki, u ham qamish shakaridir). Ziyofatlarda kaypirinyalar katta idishlarda, faqat taʼmga qarab, qatʼiy nisbatlarga rioya qilmay tayyorlanadi.

Oʻxshash kokteyllar 
Kaypirinya uchun koʻplab alternativalar mavjud, ulardan baʼzilari:

 Kaypiroska — aroq bilan tayyorlangan keng tarqalgan alternativa.
 Sakerinya — sake bilan tayyorlangan variant.
 Kaypinheger — Shtainheger bilan yaratilgan yana bir turi.

Manbalar

Havolalar 
 Сайт Международной ассоциации барменов 
 Коктейль Caipirinha на сайте IBA
 Коктейль Caipirinha на сайте Барменской ассоциации
Alifbo boʻyicha kokteyllar
Braziliya ichimliklari
Alkogolli kokteyllar
Muhammadning yurishlari roʻyxati

Muhammadning yurishlari ro'yxatiga Islom payg'ambari Muhammad hayoti davomida musulmon jamoasi tomonidan qilingan yurishlar kiradi.

Ba'zi manbalarda Muhammad qatnashgan yurishlarga ishora qilish uchun tor texnik ma'noda g'azva so'zi va unga bog'liq ko'plik ma'g'ozi qo'llaniladi va u shaxsan  o'zi bo'lmagan ilk musulmon harbiy yurishlari uchun sariyya (p. saraya) so'zidan foydalaniladi. Boshqa manbalarda g'azva va mag'ozi atamalari har ikki turdagi yurishlarga nisbatan umumiy tarzda qo'llaniladi.

Ilk islom manbalarida yurishlar xronologiyasida sezilarli farqlar mavjud. Agar boshqacha ko'rsatilmagan bo'lsa, ushbu ro'yxatda keltirilgan sanalar Montgomery Vatt tomonidan Madinada Muhammadga asoslangan bo'lib, u o'z navbatida Leone Caetani tomonidan taklif qilingan xronologiyaga ham amal qiladi.

Harbjy yurishlar ro'yxati

Manba 

Islom tarixi
Kir kokteyli

Kir" () — XX-asrning birinchi yarmida Burgundiyada (Fransiya) ixtiro qilingan aperitiv kokteyl. Bu quruq oq sharob va qora smorodinali krem de kassis likyori aralashmasidir. Xalqaro barmenlar assotsiatsiyasining (IBA) „Zamonaviy klassik“ toifasidagi () rasmiy kokteyllaridan biri.

Tarixi 
Kokteyl Burgundiyada ixtiro qilingan va ayniqsa Fransiyada mashhurdir. Qarshilik qahramoni, ruhoniy Feliks Kir (1876-1968) sharafiga nomlangan, urushdan keyingi Dijon meri boʻlgan, u yerda Cassis de Dijon smorodina likyori tayyorlanar edi. Feliks Kir, "Birodarlashgan shaharlar" tashabbusining kashshoflaridan biri boʻlib, Dijonga kelgan barcha delegatsiyalarga kokteylni taklif qilib, uni ommalashtirishga katta hissa qoʻshdi.

Hozirgi koʻrinishdagi kokteyl mintaqadagi qizil Burgundiya vinolarining zaxiralari urush paytida Germaniya armiyasi tomonidan musodara qilinganligi sababli ixtiro qilingan degan versiya mavjud.

Tasnifi va tarkibi 
Fransiyada u ovqatdan oldin aperitiv sifatida isteʼmol qilinadi. Kir va uning "Kir Royal" turi xalqaro barmenlar assotsiatsiyasi (IBA) rasmiy kokteyllari roʻyxatining „zamonaviy klassik“ boʻlimiga ovqatdan oldingi kokteyllar sifatida kiritilgan. IBA retseptiga koʻra, likyor hajmning oʻndan bir qismini tashkil qiladi, ammo koʻplab retseptlar likyor tarkibini beshdan biriga, fransuz retseptlari esa blanc-cassis oʻtmishdosh boʻlgan kokteyli uchun uchdan biriga yetkazishni taklif qiladi. „Aligote“ Burgundi anʼanaviy ravishda ishlatilgan, bugungi kunda turli mintaqalarda turli xil oq quruq sharoblar qoʻllaniladi, ammo Burgundiya afzal koʻriladi.

Turli variantlari 
Kokteyl variantlari oq sharob oʻrniga shampan vinosi, aroq yoki qizil sharobdan iborat boʻlishi mumkin. Bundan tashqari, Creme de Cassisni boshqa likyorlar (koʻk, olcha, malina, shaftoli) bilan almashtirish mumkin.

 Kir Royal — quruq oq oʻrniga shampan.
 Kir Pétillant — quruq oq oʻrniga koʻpikli sharob.
 Korn Kir — aroq yoki konyak bilan.
 Pink Russia — sharob oʻrniga sut bilan.

Yana qarang 

 Feliks Sayrus

Manbalar

Havolalar 
 Сайт Международной ассоциации барменов 
 Коктейль Kir на сайте IBA
 Коктейль Kir на сайте Барменской ассоциации
 Киры
 «KIR» ou BLANC-CASSIS
Aperitivlar
Likyorli kokteyllar
Vinoli kokteyllar
Alifbo boʻyicha kokteyllar
Hercules Mikelanjelo

„Gerkules“ („Theseus“ — nomi bilan ham mashhur) () — Mashur haykaltarosh Mikelanjeloning yoʻqotgan marmar haykali. Haykaltarosh uni 1492-1493-yillarda yasagan.

Haykal haqida maʼlumot 
Vasarining taʼkidlashicha, Mikelanjelo Buyuk Lorenzo vafotidan keyin marmar toshdan „Gerkules“ haykalini oʻyib ishlagan. U oʻzi yasagan ushbu haykalga „ajoyib narsa“ deya taʼrif bergan.

Maʼlumki, haykalni Strozzilar oilasi Florensiyadagi Strozzi saroyiga oʻrnatish uchun sotib oladi (1506-yil). 1529-yilda Filippo Strozzi uni Jovanni Battista della Pallaga () sovgʻa qiladi. U esa, oʻz navbatida sovgʻani Fransiya qiroli Frensis I ga hadya qilib yuboradi.

1594- yil, Genrix IV davrida, „Gerkules“ Fontainebleau bogʻlariga oʻrnatilgan boʻlgan (). 1713-yildan boshlab, bogʻlar vayron boʻlgach, Mikelanjeloning ushbu asarining taqdiri haqida hech narsa maʼlum emas.

Sanʼatdagi obrazi 
Rubensning „Yosh Gerkules“ eskizi (taxminan 1600-1640-yillar) Mikelanjelo haykali haqidagi maʼlumotlar asosida yasalgan.

„Tayoqqa suyanib turgan dev“ koʻrinishidagi „Gerkules“ haykali esa Karel Shulsning „Tosh va ogʻriq“ biografik romanida tilga olinadi.

Adabiyotlar 

 Charlz de Tolnay. L’Hercule de Mishel-Ange à Fontainebleau, Gazette des Beaux-arts, 1964-yil sentabr, bet. 125-140 )
 Liliane Chatelet-Lange. Mikelanjelos Herkules Fontainebleau, Myunxen, Brukmann, 1972-yil )
 Liliane Chatelet-Lange. Noch einmal zu Mikelanjelos Herkules, Pantheon, 35, 1977, S. 14-17 )
 Pol Joannides. Mikelanjeloning yoʻqolgan Gerkules, Burlington jurnali, 119, 1977, p. 550-554 )
 Pol Joannides. Qoʻshimcha Mikelanjeloning yoʻqolgan Gerkules, Burlington jurnali, 123, 1981, p. 20-23 )

Havolalar

Manbalar 

 
 
 
 
 
 
  
 
yo'qolgan Mikelanjelo haykallari
 marmar haykallar
 Yunon-Rim mifologiyasi haqidagi haykallar
IPad Air (3-avlod)

iPad Air (3-avlod) (yoki iPad Air 3 deb ham ataladi) Apple Inc. tomonidan ishlab chiqilgan va sotiladigan planshet kompyuteridir. U 2019-yil 18-martda 5-avlod iPad Mini bilan bir qatorda eʼlon qilindi va sotuvga chiqarildi.

U iPad Pro 10,5 dyuymli dizaynga oʻxshaydi; umumiy yangilanishlar orasida yangilangan Apple A12 Bionic, biroz kengroq 10,5 dyuymli Retina displey, tezroq xotira (3 GB LPDDR4X) va Bluetooth 5.0 hamda Apple Pencil (birinchi avlod) ni qoʻllab-quvvatlay oladi.

iPad Air 3 2020-yil 15-sentabrda iPad Air (4-avlod) taqdim etilgandan soʻng toʻxtatildi.

Xususiyatlari

Uskuna 
Uchinchi avlod iPad Air oldingi avloddagi 1,2 megapikselli kamera bilan solishtirganda yangilangan, 7 megapikselli old kameraga ega (birinchi navbatda iPhone 7 va iPhone XSgacha foydalanilgan). Biroq, u bir xil, 8 megapikselli orqa kamerani saqlab qoladi, uni 4K videoda yozib boʻlmaydi.

Uchinchi avlod iPad Air 2,49 gigagertsli olti yadroli protsessor, Apple A12 Bionic chipiga ega. Ushbu chip ikkinchi avloddagi 1,5 gigagertsli uch yadroli Apple A8X ga qaraganda 66 % tezroq soat tezligiga ega. Shuningdek, u turli muhitlarda rangi va intensivligini oʻzgartirish uchun LCD displeyni atrof-muhit yorugʻligiga moslash imkonini beruvchi True Tone displeyiga va LCD displeyda yanada jonli ranglarni koʻrsatishga imkon beruvchi P3 keng rangli gamutga ega.

Ushbu iPad Air Lightning portini saqlab qoladi, quloqchinlar ulagichini ushlab turadi va 30,2 vatt-soat (27,6 Vt·soatdan yuqori) bir oz kattaroq batareyaga ega boʻlib, Apple tomonidan xuddi shunday „10 soat“ faol foydalanishni taʼminlaydi. Uchinchi avlod iPad Air — bu uy tugmachasini oʻz ichiga olgan yakuniy model; toʻrtinchi avlod iPad Air yoʻq.

Dasturiy taʼminot 
Uchinchi avlod iPad Air birinchi marta iOS 12.2 bilan yetkazib berildi. 2019-yil sentabr oyida u iPadOS 13 yangilanishini oldi. 2020-yil sentabr oyida uchinchi avlod iPad Air iPadOS 14 ga yangilanishi mumkin boʻlgan qurilmalardan biri sifatida qayd etildi.

Kutib olinishi 
Uchinchi avlod iPad Air ijobiy sharhlarni oldi. U laminatlangan ekrani, Smart Keyboard korpusi, shuningdek, tezkor SoC uchun maqtovga sazovor boʻldi. Biroq, u faqat birinchi avlod Apple Pencil-ni qoʻllab-quvvatlaydi, 2017-yilgi 10,5 dyuymli iPad Pro dizaynidan foydalanadi va Pro modellarida toʻrttasiga nisbatan faqat ikkita dinamikga ega. Bundan tashqari, joriy Pro modellari HDR-ni biroz qoʻllab-quvvatlasa-da, Air 3-da yoʻq.

Uskuna muammolari 
2019-yilning martidan 2019-yilning oktabrigacha ishlab chiqarilgan ushbu modeldagi baʼzi qurilmalarda ekranning miltillashi yoki butunlay oʻlishidan oldin miltillashi mumkin boʻlgan muammolar mavjud. Natijada, Apple foydalanuvchilarga sotib olingan kundan boshlab 2 yil davomida oʻz qurilmalarini almashtirish uchun yuborish imkonini beruvchi qaytarib olish dasturini chiqardi.

Manbalar 

Apple iOS
IPad